ไอซ์แลนด์ครองแชมป์สงบสุขที่สุดในโลก ไทย คงที่ อันดับ 126 
ชาวโลกอยากย้ายไปอยู่ไอซ์แลนด์ครองอันดับ 1 ประเทศสงบสุขมากสุดในโลก ประจำปี 2558 แถมยังครองแชมป์ติดต่อมาถึง 5 ปีซ้อน รองลงมาได้แก่ เดนมาร์ก ตามด้วยออสเตรีย ส่วนไทย อยู่ในอันดับ 126 จาก 162 ประเทศทั่วโลก อันดับคงที่เหมือนปีที่แล้ว,สำนักข่าวซีเอ็นเอ็นรายงานว่า ไอซ์แลนด์ ประเทศที่ตั้งอยู่เกาะในมหาสมุทรแอตแลนติกเหนือ ระหว่างกรีนด์แลนด์ นอร์เวย์ และสหราชอาณาจักในทวีปยุโรป ครองแชมป์อันดับหนึ่ง ประเทศที่มีความสงบสุขมากที่สุดในโลกประจำปี 2558 การจัดอันดับโดยสถาบันเศรษฐศาสตร์และสันติภาพ (Institute of Economics and Peace) ซึ่งเป็นองค์กรไม่แสวงหากำไร ที่ได้ทำการประเมินวัดความสงบสุข 162 ประเทศทั่วโลก,นอกจากนั้น การครองอันดับหนึ่งประเทศที่มีความสงบสุขที่สุดในโลกของไอซ์แลนด์ ยังถือเป็นการครองแชมป์ติดต่อ 5 ปีซ้อนแล้ว นับ ตั้งแต่ปี 2554 ส่วนประเทศที่มีความสงบสุขตามมาเป็นอันดับ 2 คือ เดนมาร์ก และอันดับ 3 คือ ออสเตรีย ขณะที่ยังพบว่า 6 ใน 10 ประเทศท็อปเทน มีความสงบสุขมากสุด เป็นประเทศในทวีปยุโรป ส่วนอีก 4 ประเทศที่ติดอันดับ 1ใน10 จากภูมิภาคอื่น คือ นิวซีแลนด์ อยู่อันดับ 5, แคนาดา อันดับ 7, ญี่ปุ่นอันดับ 8 และออสเตรเลีย อันดับ 9,สำหรับการจัดอันดับความสงบสุขหรือสันติภาพในแต่ละประเทศนั้นดูจากผลรวมคะแนนดัชนีสันติภาพโลก Global Peace Index (GPI) ซึ่งประกอบด้วยตัวชี้วัด 22 ข้อ อาทิ อัตราการเกิดอาชญากรรม จำนวนการฆาตกรรม ความเสี่ยงที่จะเกิดการก่อการร้าย การเกิดความขัดแย้งทั้งภายนอกและภายในประเทศ เหตุรุนแรงทางการเมือง และระดับการเข้าร่วมสงคราม เป็นต้น,ส่วนสาเหตุที่ทำให้ประเทศไอซ์แลนด์ ได้ครองอันดับหนึ่งประเทศสงบสุขที่สุดนั้นเนื่องมาจากหลายปัจจัย โดยไอซ์แลนด์ ถือเป็นประเทศที่สามารถพลิกฟื้นจากการเกิดวิกฤติการธนาคารในปี 2551-2554 มาได้ และปัจจุบัน กลายเป็นประเทศที่ประชากรมีอัตราการรู้หนังสือมากถึง 99% จึงทำให้อัตราการเกิดอาชญากรรมและความรุนแรงในประเทศอยู่ในระดับต่ำ นอกจากนี้ ประเทศไอซ์แลนด์ยังมีค่าใช้จ่ายด้านการทหารและสงครามน้อยมาก รวมถึงไม่มีกองทัพประจำการอีกด้วย,สำหรับในทวีปเอเชียนั้น พบว่านอกจากนิวซีแลนด์ ญี่ปุ่นและออสเตรเลียจะเป็นประเทศลำดับต้นๆ ที่มีความสงบสุขมากสุดในเอเชียแล้ว สิงคโปร์ ยังถือเป็นประเทศที่อยู่ในลำดับ 4 ที่สงบสุขมากสุดในเอเชีย หรืออยู่อันดับ 24 จาก 162 ประเทศทั่วโลก ส่วนประเทศไทย มีความสงบสุขอยู่ในลำดับที่ 126 ซึ่งถือเป็นการอยู่ในอันดับเดิมจากปีที่แล้ว,ส่วนประเทศที่มีความสงบสุขหรือสันติภาพน้อยสุด นั้น อันดับ 162 คือ ซีเรีย รองลงมา คือ อิรัก อันดับ 161 และอัฟกานิสถาน อันดับ 160 เนื่องมาจากการเกิดสงครามกลางเมือง ความรุนแรง การต่อสู้ระหว่างกลุ่มติดอาวุธกับทหารรัฐบาล ในขณะที่ประเทศมหาอำนาจอันดับ 1 ของโลก อย่างสหรัฐฯ อยู่อันดับ 94 ขึ้นมาจากปีที่แล้วที่ติดอันดับ 101 เนื่องจากยังคงมีการส่งทหารเข้าร่วมในสงครามและความขัดแย้งในต่างแดน, เหตุฆาตกรรม รวมถึงความหวาดกลัวเหตุรุนแรงของชาวอเมริกัน
ชาวโลกอยากย้ายไปอยู่ไอซ์แลนด์ครองอันดับ 1 ประเทศสงบสุขมากสุดในโลก ประจำปี 2558 แถมยังครองแชมป์ติดต่อมาถึง 5 ปีซ้อน รองลงมาได้แก่ เดนมาร์ก  ตามด้วยออสเตรีย ส่วนไทย อยู่ในอันดับ 126 จาก 162 ประเทศทั่วโลก อันดับคงที่
ไอซ์แลนด์,ดัชนีวัดความสงบสุข,ประเทศสงบสุข,ดัชนีวัดสันติภาพ,สันติภาพ,สงบสุข,อันดับหนึ่ง,ประเทศไทย,ข่าว,ไทยรัฐออนไลน์,ข่าวต่างประเทศ